Helene Tedre

Helene Tedre (sündinud 12. juunil 1972) on eesti kultuuriametnik ja suhtekorraldaja.

Ta on lõpetanud 1990. aastal Pärnu 1. Keskkooli, 1995. aastal Tallinna Pedagoogikaülikooli infoteaduste alal ja 2000. aastal Eesti Kunstiakadeemia kunstiteaduse erialal."Ilus Helene ei kõlvanud teatrikooli" Kroonika, 1. juuni 2009

1991. aastast töötas ta kaksteist aastat Eesti Televisiooni teadustaja-saatejuhina. 2000. aastast oli ta ametis Tallinna Kultuuriväärtuste Ametis, 2006. aastast kunstinõunikuna Kultuuriministeeriumis ja 2009. aastast kultuurinõunikuna Eesti Suursaatkonnas Moskvas."Helene Tedre: Töötada Moskvas on ääretult põnev väljakutse, milletaolist mu elus enam ei tule". Pärnu Postimees nr 146, 1. august 2009 Seejärel on ta töötanud kommunikatsioonijuhina Eesti Ajaloomuuseumis.Turundus- ja müügiosakond. Eesti Ajaloomuuseum (vaadatud 8. detsembril 2021)

1990. aasta Miss Estonia võistlusel pälvis ta teise printsessi tiitli.

1997. aasta Eurovisiooni lauluvõistlusel edastas ta Eesti antud punktid.

Isiklikku
Tema vanemad on näitlejad Peeter ja Lii Tedre.

 Viited 

 Välislingid 
 Lähme külla: Helene Tedre. ERR arhiiv
 "Helene Tedre: Töötada Moskvas on ääretult põnev väljakutse, milletaolist mu elus enam ei tule". Pärnu Postimees, 1. august 2009

Kategooria:Eesti kultuuritegelased
Kategooria:Eesti suhtekorraldajad
Kategooria:Tallinna Ülikooli vilistlased
Kategooria:Sündinud 1972